recursal/SuperWikiNEXT-32B huggingface dataset:
**ปัญญารัตน์ นันทภูษิตานนท์** (ชื่อเล่น รัตน์) เป็นนักเคลื่อนไหวทางการเมืองและนักการเมืองชาวไทย ปัจจุบันเป็นสมาชิกสภาผู้แทนราษฎรจังหวัดนนทบุรี สังกัดพรรคก้าวไกล จบการศึกษาระดับประกาศนียบัตรวิชาชีพ สาขาการเลขานุการ วิทยาลัยเทคนิคกำแพงเพชร เธอได้มาทำงานกับบริษัทวิรุฬห์รัตน์โมเดิร์นมาร์ท และในปี 2555 ปัญญารัตน์เป็นประธานกองทุนพัฒนาบทบาทสตรีอำเภอบางกรวย

การเคลื่อนไหวทางการเมือง
------------------------

ในช่วงรัฐประหารเมื่อปี 2557 ปัญญารัตน์ นันทภูษิตานนท์ได้เคลื่อนไหวทางการเมืองผ่านเครือข่ายคนอยากเลือกตั้ง เพื่อต่อต้านรัฐประหาร ซึ่งเธอถูกพันเอก บุรินทร์ ทองประไพ ตั้งข้อหาร่วมกับ 43 คนฐานฝ่าฝืนคำสั่งหัวหน้าคณะรักษาความสงบฉบับที่ 3/2558 ข้อ 12 เรื่องห้ามชุมนุม มั่วสุมทางการเมืองเกิน 5 คน

ในช่วงการประท้วงในประเทศไทย พ.ศ. 2563–2564 ปัญญารัตน์ นันทภูษิตานนท์ได้เคลื่อนไหวทางการเมืองร่วมกับเครือข่ายคนรุ่นใหม่นนทบุรี รวมถึงจัดกิจกรรมวิ่งไล่ลุงในจังหวัดนนทบุรี

การทำงานด้านการเมือง
--------------------

ปัญญารัตน์ นันทภูษิตานนท์ ได้สมัครเป็นสมาชิกพรรคอนาคตใหม่ โดยเป็นหัวหน้าคณะทำงานคณะก้าวหน้า นนทบุรี หัวหน้าคณะทำงานพรรคประจำจังหวัดนนทบุรี และผู้ช่วยดำเนินงานของอดีต ส.ส. แบบบัญชีรายชื่อ อดีตพรรคอนาคตใหม่ ไกลก้อง ไวทยการ ภายหลังยุบพรรคอนาคตใหม่ ปัญญารัตน์ได้สมัครเป็นผู้สมัครสมาชิกสภาผู้แทนราษฎรเขต 2 จังหวัดนนทบุรี และสามารถเอาชนะจิรพงษ์ ทรงวัชราภรณ์ อดีต ส.ส. เจ้าของพื้นที่เดิมจากพรรคเพื่อไทย ด้วยคะแนน 39,086 ต่อ 19,423 คะแนน นอกจากนี้ปัญญารัตน์ นันทภูษิตานนท์ปรากฏเป็นข่าวอีกเมื่อวันที่ 3 สิงหาคม ว่าได้ยื่นฟ้องร้องเรื่องญัตติการเสนอชื่อนายกรัฐมนตรีซ้ำ ต่อผู้ตรวจการแผ่นดินส่งไปยังศาลรัฐธรรมนูญ ส่งผลให้การลงมติเลือกนายกรัฐมนตรีชะลอต่อไป

### สมาชิกสภาผู้แทนราษฎร

ปัญญารัตน์ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนนทบุรี สังกัดพรรคก้าวไกล

อ้างอิง
-------

1. ↑  "ปัญญารัตน์นันทภูษิตานนท์". *election66.moveforwardparty.org*.
2. ↑  เปิดรายชื่อผู้ถูกกล่าวหาชุมนุมไล่ คสช. 10 ก.พ. 43 คนถูก พ.อ.บุรินทร์ แจ้งผิด 3/58
3. ↑  ศาลแขวงนนท์ปรับคนละ 6 พันบาทคดีคาร์ม็อบนนทบุรี อ้างรัฐใช้พ.ร.ก.ฉุกเฉินฯ ปกป้องสิทธิและความปลอดภัย
4. ↑  "ทบทวนคดี #วิ่งไล่ลุงนนทบุรี คดีแรกภาคกลางที่ต่อสู้ในชั้นศาล ก่อนนัดฟังคำพิพากษาพรุ่งนี้ | ศูนย์ทนายความเพื่อสิทธิมนุษยชน". 2020-09-28.
5. ↑  "ก้าวไกล" บุกนนทบุรี จัดเสวนา "เปลี่ยนจังหวัดนนท์ เริ่มต้นที่ตัวเรา"
6. ↑   (2023-05-16). "อัปเดต นนทบุรี ผลเลือกตั้ง ส.ส. นับคะแนนครบ ก้าวไกลแลนด์สไลด์ได้ 8 เขต". *bangkokbiznews*. `{{cite web}}`: `|last=` มีชื่อเรียกทั่วไป (help); แหล่งข้อมูลอื่นใน ``|last=`` (help)
7. ↑  *ศาล รธน.เลื่อนพิจารณาคำร้อง ปมเสนอชื่อโหวตนายกฯ ซ้ำ*, สืบค้นเมื่อ 2023-08-04

แหล่งข้อมูลอื่น
---------------

* ปัญญารัตน์ นันทภูษิตานนท์ ที่เฟซบุ๊ก
**ดอมีนิก อาร์มานี โจนส์** (อังกฤษ: Dominique Armani Jones; เกิด 3 ธันวาคม ค.ศ. 1994) หรือชื่อในวงการคือ **ลิลเบบี** (Lil Baby) เป็นแร็ปเปอร์ชาวอเมริกัน เขาก้าวสู่กระแสนิยมหลักเมื่อปี 2017 หลังจากปล่อยมิกซ์เทปชุด *เพอร์เฟ็กต์ทิมมิง*

สตูดิโออัลบัมแรกของลิลเบบี ชุด *ฮาร์ดเดอร์แดนเอเวอร์* (2018) ได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) เพลงในอัลบัม "เอสอินดีด" (กับเดรก) ขึ้นอันดับที่หกบน*บิลบอร์ด* ฮอต 100 เขายังออกมิกซ์เทปตามมาอีกสองชุดในปี 2018 ได้แก่ *ดริปฮาร์ดเดอร์* และ *สตรีตกอสซิป* มีเพลงที่ประสบความสำเร็จอย่าง "ดริปทูฮาร์ด" (กับกันนา) ขึ้นอันดับที่สี่บน*บิลบอร์ด* ฮอต 100 อัลบัมหลังยังขึ้นอันดับที่สองบน*บิลบอร์ด* 200 สตูดิโออัลบัมชุดที่สอง *มายเทิร์น* ขึ้นถึงอันดับที่หนึ่งบน*บิลบอร์ด* 200 และได้รับการรับรองระดับทองคำขาวอีกสามครั้งจากอาร์ไอเอเอ เพลง "วีเพด" (กับ 42 ดักก์) ติดอันดับสิบบนฮอต 100 ในเดือนมิถุนายน 2020 เขาออกซิงเกิล "เดอะบิกเกอร์พิกเจอร์" ขึ้นอันดับสามบนฮอต 100 กลายเป็นอันดับที่สูงที่สุดของเขาบนชาร์ตนี้ ในปี 2021 ลิลเบบีและลิลเดิร์ก แร็ปเปอร์จากชิคาโก ได้ออกอัลบัมร่วมมือ ชุด *เดอะวอยซ์ออฟเดอะฮีโรส์* กลายเป็นอัลบัมที่สองของเขาที่ติดอันดับหนึ่งบน*บิลบอร์ด* 200

ตลอดอาชีพของเขา ลิลเบบีได้เสนอเข้าชิงรางวัลแกรมมีสามครั้ง อเมริกันมิวสิกอะวอดส์ และเอ็มทีวีวิดีโอมิวสิกอะวอดส์อย่างละสองครั้ง และเบตอะวอดส์อีกเจ็ดครั้ง เขายังถูกขนานนามให้เป็น "ศิลปินแห่งปี" ที่งานแอปเปิลมิวสิกอะวอดส์ 2020

อ้างอิง
-------

1. ↑  "Lil Baby Albums and Discography". *AllMusic*.
2. ↑  "Young Thug Reveals Lil Baby Was Once Signed to YSL Records". *HNHH*. October 19, 2021.
3. ↑  "Lil Baby's Future in Hip-Hop Is Already Written". *XXL*. เก็บจากแหล่งเดิมเมื่อ October 4, 2019. สืบค้นเมื่อ October 3, 2019.
4. ↑  "Lil Baby "Harder Than Ever" Review". *HotNewHipHop*. May 23, 2018. เก็บจากแหล่งเดิมเมื่อ May 24, 2018. สืบค้นเมื่อ May 30, 2018.
5. ↑  "Most recent Georgia Bookings". *Georgia.arrests.org*. June 16, 2018. เก็บจากแหล่งเดิมเมื่อ June 17, 2018. สืบค้นเมื่อ June 16, 2018. Alt URL
6. ↑  "Lil Baby Has Become a Superstar. Here's How It Happened, In 10 Steps". *Billboard* (ภาษาอังกฤษ). สืบค้นเมื่อ March 23, 2021.
7. ↑  Coscarelli, Joe (February 26, 2020). "Lil Baby Might Be Rap's Most Reluctant New Star". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ March 23, 2021.
8. ↑  Trust, Gary. "Drake Makes Historic Hot 100 Start at Nos. 1, 2 & 3, Led by 'What's Next'". *Billboard* (ภาษาอังกฤษ). สืบค้นเมื่อ March 15, 2021.

แหล่งข้อมูลอื่น
---------------

* ลิลเบบี ที่อินเทอร์เน็ตมูวีเดตาเบส
* ลิลเบบี ผลงานเพลงที่ดิสคอกส์
ตราสัญลักษณ์วงกลมของTeam Trees
**ทีมทรีส์** (อังกฤษ: Team Trees) คือโครงการการระดมทุนในปี ค.ศ. 2019 โดยมีเป้าหมายที่จะระดมทุนให้ได้ 20 ล้านดอลลาร์สหรัฐเพื่อที่จะนำไปปลูกต้นไม้ 20 ล้านต้น ปัจจุบันในเดือนพฤษภาคม ค.ศ. 2020 ระดมทุนแล้วมากกว่า 22 ล้านดอลลาร์สหรัฐ โดยทีม ทรีส์ได้ถูกริเริ่มโดยยูทูเบอร์ MrBeast (มิสเตอร์บีส) และ มาร์ค โรเบอร์ และได้รับความสนับสนุนจากยูทูเบอร์และผู้ประกอบการธุรกิจระดับใหญ่หลายราย

รายได้จากการระดมทุนทั้งหมดจะถูกนำไปมอบให้กับมูลนิธิวันอาร์เบอร์ โดยทางมูลนิธิได้ให้สัญญาว่าจะปลูกต้นไม้1ต้นต่อทุกๆ1ดอลลาร์สหรัฐที่บริจาคมาให้ โดยมูลนิธิวันอาร์เบอร์ได้วางแผนจะเริ่มทำการปลูกต้นไม้ในมกราคม ค.ศ. 2020 และจะเสร็จภายในธันวาคม ค.ศ. 2022

ประวัติ
-------

โครงการนี้ได้เริ่มต้นขึ้นบนยูทูบ เรดดิต และทวิตเตอร์ ใน พฤษภาคม ค.ศ. 2019 โดยผู้ติดตามของ MrBeast ได้ชักชวนให้เขาปลูกต้นไม้ 20 ล้านต้น เพื่อเป็นการฉลองให้กับการที่เขามีผู้ติดตามในยูทูบ 20 ล้านคน และได้ร่วมมือกับ มาร์ค โรเบอร์ ยูทูเบอร์วิศวกรและนักประดิษฐ์ เพื่อที่จะเปิดโครงการนี้ โดยในวันที่ 25 ตุลาคม ค.ศ. 2019 MrBeast ได้อัปโหลดวิดิโอลงยูทูบเพื่ออธิบายโครงการนี้ ซึ่งคลิปนั้นได้ติดอันดับในหน้าของคลิปที่มาแรง และยูทูเบอร์หลายคนได้ให้ความสนับสนุนและเข้าร่วมโครงการนี้

ยูทูเบอร์ที่มีชื่อเสียงที่ได้สนับสนุนโครงการมี แอลัน วอล์กเกอร์, พิวดีพาย, นินจา (สตรีมเมอร์ฟอร์ทไนท์) และอีกหลายคน ในขณะที่ผู้ประกอบการธุรกิจที่สนับสนุนมี อีลอน มัสก์, ซูซาน เวอร์เจ็ดกี ซีอีโอของยูทูบ, แจ็ก ดอร์ซี ซีอีโอของทวิตเตอร์ และอีกหลายคน

อ้างอิง
-------

1. ↑
2. 1 2 3 4 5  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2020-10-15. สืบค้นเมื่อ 2019-12-05.
3. 1 2
4. ↑
5. ↑
6. ↑
7. ↑
8. ↑
9. ↑
10. ↑

ดูเพิ่ม
-------

เว็บไซต์ของทีมทรีส์
**ระฆังมี่นกู้น** (พม่า: မင်းကွန်းခေါင်းလောင်းတော်ကြီး, ออกเสียง: [mɪ́ɰ̃.ɡʊ́ɰ̃ kʰáʊ̯ɰ̃.láʊ̯ɰ̃ dɔ̀ d͡ʑí]) เป็นระฆังที่ตั้งอยู่ในเมืองมี่นกู้น ภาคซะไกง์ ประเทศพม่า ราว 11 กิโลเมตร (6.8 ไมล์) จากเหนือเมืองมัณฑะเลย์ บนฝั่งตะวันตกของแม่น้ำอิรวดี เป็นระฆังที่หนักที่สุดในโลกหลายครั้งในประวัติศาสตร์

ลักษณะ
------

น้ำหนักของระฆังอยู่ที่ 55,555 viss (90,718 กิโลกรัม หรือ 199,999 ปอนด์) ตัวเลขนี้เป็นที่จำของชาวพม่าได้สะดวก โดยใช้วลีช่วยจำว่า "*มี่น พยู มาน มาน ปยอ*" (မင်းဖြူမှန်မှန်ပြော) โดยมีพยัญชนะแทนเลข 5 ในดาราศาสตร์และตัวเลขศาสตร์ของพม่า น้ำหนักของระฆังและวลีช่วยจำเขียนไว้บนพื้นผิวของระฆังด้วยสีขาว

เส้นผ่านศูนย์กลางภายนอกขอบระฆังคือ 16 ฟุต 3 นิ้ว (4.95 เมตร) ความสูงด้านนอกของระฆังอยู่ที่ 12.0 ฟุต (3.66 เมตร) และด้านใน 11.5 ฟุต (3.51 เมตร) เส้นรอบวงขอบด้านนอกคือ 50.75 ฟุต (15.469 เมตร) ระฆังมีความหนา 6 ถึง 12 นิ้ว (15 ถึง 30 เซนติเมตร) สูงจากขอบถึงบนสุด 20.7 ฟุต (6.31 เมตร) ระฆังไม่แตกและอยู่ในสภาพดี ระฆังไม่มีลูกตุ้ม แต่ตีที่ขอบด้านนอก

ประวัติ
-------

การหล่อระฆังเริ่มต้นใน พ.ศ. 2351 และเสร็จสิ้นใน พ.ศ. 2353 พระเจ้าปดุงมีพระราชดำริให้หล่อระฆังมหึมานี้พร้อมกับเจดีย์มี่นกู้นของพระองค์ กล่าวกันว่าระฆังใบนี้หล่อไว้ฝั่งตรงข้ามของแม่น้ำและขนส่งโดยใช้เรือสองลำ เมื่อข้ามแม่น้ำแล้วจึงล่องไปตามคลองที่สร้างขึ้นเป็นพิเศษสองคลอง จากนั้นจึงทำเขื่อนกั้นคลองและยกระฆังขึ้นโดยการเพิ่มระดับน้ำโดยการเติมดินเข้าไปในคลองที่ถูกปิดกั้น ด้วยวิธีนี้ระฆังจึงได้รับการแขวนไว้จุดที่กำหนด

ระฆังมี่นกู้นพังลงเนื่องจากแผ่นดินไหวใหญ่เมื่อวันที่ 23 มีนาคม พ.ศ. 2382 บริษัทกองเรืออิรวดีนำไปแขวนอีกครั้งในเดือนมีนาคม พ.ศ. 2439 โดยใช้แม่แรงสกรูและคานงัดจากการระดมทุนสาธารณะ เฟลีเช เบอาโต ถ่ายภาพระฆังก่อนการแขวนใหม่อีกครั้ง

สถานะปัจจุบัน
-------------

ด้วยน้ำหนัก 90 ตัน ระฆังมี่นกู้นครองตำแหน่งระฆังที่ใหญ่ที่สุดในโลกจนถึง พ.ศ. 2543 เมื่อถูกแทนที่ด้วยระฆังแห่งความโชคดี หนัก 116 ตัน ที่วัดฟอเฉียน นครผิงติ่งชาน มณฑลเหอหนาน ประเทศจีน

คลังภาพ
-------

* ระฆัง พ.ศ. 2416ระฆัง พ.ศ. 2416
* ภาพระฆังถ่ายโดยเฟลีเช เบอาโตภาพระฆังถ่ายโดยเฟลีเช เบอาโต
* ระฆังถูกแขวนอีกครั้ง พ.ศ. 2439ระฆังถูกแขวนอีกครั้ง พ.ศ. 2439
* สถานที่แขวนระฆังใหม่สถานที่แขวนระฆังใหม่
* ป้ายหินด้านหน้าระฆังป้ายหินด้านหน้าระฆัง
* จุดแขวนระฆังจุดแขวนระฆัง
* ด้านในระฆังด้านในระฆัง

อ้างอิง
-------

1. ↑  "The Mingun Bell". Myanmar's Net Inc. คลังข้อมูลเก่าเก็บจากแหล่งเดิมเมื่อ 2012-09-09. สืบค้นเมื่อ 2008-02-19.
2. ↑  "Mingun". Myanmar's Net Inc. สืบค้นเมื่อ 2008-02-19.
3. ↑  "The Mingun Bell". Ni Ni Myint, (www.myanmar.gov.mm). คลังข้อมูลเก่าเก็บจากแหล่งเดิมเมื่อ 2008-07-06. สืบค้นเมื่อ 2008-04-21.
4. 1 2 3  Bird, George W (1897). *Wanderings in Burma*, pages 318–319. London: Simpkin, Marshall, Hamilton, Kent & Co. Ltd.
5. ↑  "Fodushan Scenic Area". คลังข้อมูลเก่าเก็บจากแหล่งเดิมเมื่อ 2018-09-30. สืบค้นเมื่อ 2010-01-01.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ระฆังมี่นกู้น**

* The Mingun Bell in detail
**วัดมาตุคุณาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระโสม อำเภอตะกั่วทุ่ง จังหวัดพังงา

วัดมาตุคุณาราม สร้างขึ้นเมื่อราว พ.ศ. 2330–2340 โดยพระยาโลหะภูมิพิสัย (ขุนดำ ณตะกั่วทุ่ง) เป็นผู้สร้าง เพื่อตอบแทนคุณมารดา จึงมีนามว่า "วัดมาตุคุณาราม" แต่ชาวบ้านนิยมเรียกว่า **วัดใหม่** เพราะสร้างขึ้นใหม่คู่กับวัดเก่าหรือวัดบูรณารามที่มีอยู่เดิม ซึ่งบางคนเรียกว่า วัดหน้าเมือง วัดมาตุคุณารามได้รับการอุปถัมภ์บำรุงเป็นอย่างดีจากตระกูล ณ ตะกั่วทุ่ง 3 ชั่วอายุคนติดต่อกันมา คือ พระตะกั่วทุ่ง (ขุนดำ) พระตะกั่วทุ่ง (ถิน) พระตะกั่วทุ่งอ่อน (อ่อน) สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2335 ได้รับพระราชทานวิสุงคามสีมาเมื่อ พ.ศ. 2450 เขตวิสุงคามสีมา กว้าง 13 เมตร ยาว 28 เมตร ทางด้านการศึกษาวัดได้เปิดสอนปริยัติธรรมตั้งแต่ พ.ศ. 2520 และได้จัดให้มีห้องสมุดสำหรับประชาชนทั่วไปด้วย กรมศิลปากรได้ประกาศขึ้นทะเบียนโบราณสถานวัดมาตุคุณาราม วันที่ 18 ธันวาคม พ.ศ. 2539

อาคารเสนาสนะที่สำคัญ ได้แก่ อุโบสถก่ออิฐถือปูน มีมุขด้านหน้าและด้านหลัง ประตูประดับลวดลายปูนปั้นรูปวงโค้งแสดงอิทธิพลศิลปะตะวันตก หลังคาเครื่องไม้ทรงจั่วซ้อนกัน 2 ชั้น มุงด้วยกระเบื้องดินเผา ไม่มีช่อฟ้า ใบระกา หางหงส์ ภายในอุโบสถประดิษฐานกลุ่มพระพุทธรูปปูนปั้นโบราณศิลปะพื้นถิ่นภาคใต้ มีพระประธานปางปาลิไลยก์ ขนาบข้างด้วยพระพุทธรูปปางมารวิชัยและปางสมาธิ รอบอุโบสถมีใบเสมา ทำเป็นรูปสี่เหลี่ยมทรงดอกบัวตูม และมีเจดีย์ย่อมุมไม้สิบสอง

อ้างอิง
-------

1. ↑  "วัดมาตุคุณาราม". สำนักงานพระพุทธศาสนาแห่งชาติ.
2. ↑  "อธิบดีกรมศิลปากรตรวจติดตามโครงการบูรณะพระอุโบสถวัดมาตุคุณาราม จังหวัดพังงา". กรมประชาสัมพันธ์.
3. ↑  กรมศิลปากร. "วัดมาตุคุณาราม" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 20 ธันวาคม 2566. เข้าถึงจาก
**วัดปงสนุกเหนือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเมืองลำปาง จังหวัดลำปาง วัดได้รับรางวัล Award of Merit จากยูเนสโก ใน พ.ศ. 2551

วัดปงสนุกเหนือ หรือ **วัดปงสนุก** หรือปรากฏหลักฐานในอีก 4 ชื่อคือ **วัดศรีจอมไคล** **วัดเชียงภูมิ** **วัดดอนแก้ว** และ **วัดพะยาว** สันนิษฐานว่าสร้างขึ้นในสมัยพระเจ้าอนันตยศ พระราชโอรสของพระนางจามเทวีแห่งหริภุญไชย เมื่อครั้งเสด็จมาสร้างเขลางค์นคร (จังหวัดลำปางในปัจจุบัน) โดยสร้างเมื่อ พ.ศ. 1223 ได้รับพระราชทานวิสุงคามสีมาเมื่อ พ.ศ. 2314 โดยราว พ.ศ. 2386 เจ้าหลวงมหาวงศ์ได้ไปฟื้นฟูเมืองพะเยาขึ้นใหม่ ครูบาอินทจักรพระอุปัชฌาย์ของครูบาอาโนชัยธรรมจินดามุนี ได้นำชาวพะยาว (พะเยา) อพยพกลับ แต่ก็ยังคงเหลืออีกจำนวนหนึ่งที่ไม่ยอมกลับ ละได้มาตั้งรกรากอยู่กับชาวบ้านปงสนุก ตั้งแต่นั้นมาชื่อวัดและหมู่บ้านจึงได้ชื่อว่าปงสนุก วัดปงสนุกเหนือยังเป็นสถานที่ประดิษฐานเสาหลักเมืองเสาแรกของลำปาง ก่อนจะนำไปประดิษฐาน ณ บริเวณศาลากลาง (หลังเก่า) ในปัจจุบัน

เมื่อ พ.ศ. 2429 ได้มีการบูรณะครั้งใหญ่ ทั้งเจดีย์ สร้างฉัตร ก่อสร้างซุ้มโขง วิหารหลังมียอด หรือวิหารพระเจ้าพันองค์ หรือวิหาร 12 ราศี หรือวิหารสะเดาะเคราะห์ เนื่องจากในสมัยก่อนทั้งเจ้านายชั้นสูงและประชาชนทั่วไป เมื่อมีเคราะห์ ต่างก็จะพากันมาสะเดาะเคราะห์ที่วิหารนี้ บริเวณด้านบนรอบในของตัววิหารนั้นได้รับการประดับด้วยพระพิมพ์องค์เล็กจำนวน 1,080 องค์ จึงเป็นที่มาของชื่อ วิหารพันองค์

ภายในวัดยังมีโบราณวัตถุที่สำคัญ ได้แก่ พระพุทธรูปไม้ เสาหงส์ ภาพพระบฏเขียนเรื่องพระเวสสันดรบนผ้าและกระดาษสา หีบธรรมโบราณ และธงช้างเผือกขนาดใหญ่ในสมัยรัชกาลที่ 6 ซึ่งทางวัดได้นำมารวมไว้เป็นพิพิธภัณฑ์

อ้างอิง
-------

1. ↑  "วัดปงสนุกเหนือ". การท่องเที่ยวแห่งประเทศไทย (ททท.).
2. ↑  "วัดปงสนุกเหนือ". สำนักงานพระพุทธศาสนาแห่งชาติ.
3. ↑  "วัดปงสนุกเหนือ". สำนักงานการท่องเที่ยวและกีฬาจังหวัดลำปาง.
4. ↑  "วัดปงสนุก".
**ฝันเปียก** (อังกฤษ: Nocturnal emission หรือ wet dream หรือ sex dream หรือ sleep orgasm) เป็นความเสียวสุดยอดทางเพศเกิดเองที่เกี่ยวข้องกับการหลั่งน้ำอสุจิในชาย หรือการหล่อลื่นช่องคลอดในหญิงหากเธอรับรู้ว่าส่งผลให้เกิดความเสียวสุดยอดทางเพศ ฝันเปียกเกิดขึ้นได้ตลอดวัยเจริญพันธุ์ โดยพบบ่อยที่สุดในช่วงวัยรุ่นและวัยผู้ใหญ่ตอนต้น เป็นไปได้ว่าจะตื่นขึ้นระหว่างการฝันเปียกหรือหลับผ่านฝันเปียก

กระบวนการเกิดฝันเปียก
---------------------

เมื่อเด็กผู้ชายมีพัฒนาการเข้าสู่วัยรุ่นจะมีการเปลี่ยนแปลงทางร่างกายและระบบอวัยวะสืบพันธุ์ให้มีการสร้างและหลั่งน้ำอสุจิ ตลอดจนเริ่มมีความรู้สึกต่ออารมณ์ทางเพศซึ่งเป็นผลจากฮอร์โมน แรงขับดันทางเพศเหล่านี้หากสะสมไว้โดยไม่มีการปลดปล่อยก็จะทำให้ระบบประสาทซึ่งควบคุมความตื่นตัวทางเพศ (Sexual arousal) มีการปลดปล่อยเกิดแรงตึงเครียดนี้ออกมาโดยอัตโนมัติในขณะนอนหลับซึ่งมักเป็นช่วง Rapid eye movement (REM) sleep ของสรีรวิทยาการนอน ทำให้ความนึกคิดและจินตนาการทางเพศออกมาในรูปแบบความฝันซึ่งเกิดพร้อม ๆ กับการกระตุ้นอวัยวะสืบพันธุ์ให้มีการตื่นตัวทางเพศถึงขีดสุดจนกระทั่งถึงจุดสุดยอด โดยที่เนื้อหาในความฝันนั้นอาจเป็นเรื่องที่เกี่ยวหรือไม่เกี่ยวข้องทางเพศก็ได้ขึ้นอยู่กับประสบการณ์ในอดีต ในเด็กผู้ชายซึ่งเพิ่งเข้าสู่วัยรุ่นอาจฝันถึงเรื่องตื่นเต้นทั่วๆไป ฝันว่ากำลังปัสสาวะ หรือแม้กระทั่งฝันว่ากำลังสำเร็จความใคร่ให้ตัวเองก็ได้ ในขณะที่ชายหนุ่มที่อายุมากขึ้นอาจจินตนาการถึงภาพโป๊เปลือยของเพศตรงข้าม ผู้หญิงที่รัก หรือกิจกรรมการร่วมเพศเสมือนจริง ความฝันเหล่านี้มักเกิดในช่วงเวลาเช้าซึ่งเป็นช่วงครึ่งหลับครึ่งตื่นในระยะ REM sleep ตามธรรมชาติ ทำให้สามารถจดจำเนื้อหาในความฝันได้ค่อนข้างดี วัยรุ่นชายที่เคยมีประสบการณ์ฝันเปียกมักบรรยายความรู้สึกว่าเหมือนจุดสุดยอดทางเพศจากการมีกิจกรรมทางเพศของจริง อาจมีการตกใจหรือสะดุ้งตื่นขณะมีการหลั่งน้ำอสุจิแต่ส่วนใหญ่มักเข้าสู่ภวังค์การนอนหลับต่อไป จนกระทั่งตื่นนอนก็จะพบคราบอสุจิเปรอะตรงเป้ากางเกงชั้นใน ผ้าห่ม และผ้าปูที่นอน

การสำเร็จความใคร่ด้วยตนเอง
--------------------------

ในผู้ชายนั้นเป็นที่สังเกตกันว่าการสำเร็จความใคร่ด้วยตัวเอง บ่อย ๆ นั้นทำให้โอกาสฝันเปียกลดลง เนื่องจากมีการหลั่งน้ำอสุจิอยู่เสมอจนไม่เหลือล้นออกมาขณะหลับ และทำให้ความแรงขับดันและความตึงเครียดทางเพศตามธรรมชาติลดลง มีเด็กวัยรุ่นจำนวนมากที่ไม่เคยมีประสบการณ์ฝันเปียกเลยหลังจากช่วงแตกเนื้อหนุ่ม เนื่องจากค้นพบการหลั่งน้ำอสุจิครั้งแรกก็โดยการสำเร็จความใคร่ด้วยตัวเอง

อ้างอิง
-------

* ข้อมูลฝันเปียก จากกรมอนามัย กระทรวงสาธารณสุข เก็บถาวร 2008-10-21 ที่ เวย์แบ็กแมชชีน
* ข้อมูลฝันเปียก จากมหาวิทยาลัยขอนแก่น เก็บถาวร 2008-12-20 ที่ เวย์แบ็กแมชชีน
ตะเกียบคู่หนึ่งทำจากไม้ยิววางบนที่วางตะเกียบทำจากไม้
**ที่วางตะเกียบ** เป็นเครื่องใช้บนโต๊ะอาหาร ใช้ในการวางปลายตะเกียบไม่ให้สัมผัสพื้นโต๊ะ และป้องกันตะเกียบจากการปนเปื้อนหรือจากการกลิ้งตกลงจากโต๊ะ ลักษณะการใช้งานเหมือนกับที่วางมีดและที่วางช้อน ที่วางตะเกียบมักพบในร้านอาหารมากกว่าในบ้าน มีรูปร่างที่หลากหลาย อาจทำจากดินเหนียว ไม้ พลาสติก โลหะ แก้ว กระเบื้อง หรือหินมีค่าเช่นหยก หากตะเกียบใส่ไว้ในซองกระดาษ บางคนก็พับซองกระดาษของตะเกียบให้เป็นที่วางตะเกียบ

ในเอเชียตะวันออก ที่วางตะเกียบมักใช้ในมื้ออาหารเย็นแบบเป็นทางการ

คลังภาพ
-------

* ที่วางตะเกียบแบบต่าง ๆที่วางตะเกียบแบบต่าง ๆ
* ที่วางตะเกียบโอริงามิที่วางตะเกียบโอริงามิ
* ชุดรับประทานอาหารแบบจีนชุดรับประทานอาหารแบบจีน
* มื้ออาหารญี่ปุ่นโดยทั่วไป — วางตะเกียบไว้บนที่วางตะเกียบด้านหน้าด้านหน้าจานโดยปลายตะเกียบชี้ไปทางด้านซ้ายมื้ออาหารญี่ปุ่นโดยทั่วไป — วางตะเกียบไว้บนที่วางตะเกียบด้านหน้าด้านหน้าจานโดยปลายตะเกียบชี้ไปทางด้านซ้าย
* 
* ที่วางตะเกียบจีนโนริตาเกะ
* ที่วางช้อนและที่วางตะเกียบจีน
* ที่วางช้อนและตะเกียบรูปมังกรทำจากโลหะของจีน

ดูเพิ่ม
-------

* ตะเกียบ
* ที่วางช้อน
* ที่วางช้อนและตะเกียบ

อ้างอิง
-------

1. ↑  (ในภาษาญี่ปุ่น) A video showing the folding of a chopstick rest เก็บถาวร 2008-05-23 ที่ เวย์แบ็กแมชชีน

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ที่วางตะเกียบ**

* Chopstick rest Collection, A collection of hashioki
* Erick's Chopstick Rests (Hashi Oki) Page
* Jen's Chopstick Rests Gallery
* Jurek Zarzycki's Chopstick Rests collection
* Chopstick rests, Asian Art Mall
* Unique Chopstick Rest
**ฟังก์ชันเป็นคาบ** (periodic function) ในทางคณิตศาสตร์หมายถึงฟังก์ชันที่ให้ผลลัพธ์ออกมาเป็นค่าที่ซ้ำกัน บนช่วงจำกัดหนึ่ง ๆ เรียกว่า *คาบ* ซึ่งบวกเข้ากับตัวแปรต้น ตัวอย่างในชีวิตประจำวันจะสามารถเห็นได้จากตัวแปรต้นที่เป็นเวลา เช่นเข็มนาฬิกาหรือข้างขึ้นข้างแรมของดวงจันทร์ จะแสดงพฤติกรรมที่ซ้ำกันเป็นช่วง ๆ

นิยาม
-----

สำหรับฟังก์ชันบนจำนวนจริงหรือจำนวนเต็มที่ให้ค่าซ้ำกันเป็นช่วง ๆ นั่นหมายความว่ากราฟทั้งหมดของฟังก์ชันนั้นสามารถวาดได้จากการคัดลอกกราฟในช่วงที่ซ้ำกันต่อไปเรื่อย ๆ หรือในทางที่เจาะจงกว่านี้ ฟังก์ชัน *f* จะเรียกว่าฟังก์ชันเป็นคาบ บนทุก ๆ คาบ *P* ที่มากกว่าศูนย์ เมื่อ

{\displaystyle f(x+P)=f(x)}
สำหรับทุกค่าของ *x* ที่อยู่ในโดเมนของ *f*

และเมื่อ *f* เป็นฟังก์ชันเป็นคาบแล้ว จะได้

{\displaystyle f(x+nP)=f(x)}
สำหรับทุกค่าของ *n* ที่เป็นจำนวนเต็ม

ตัวอย่าง
--------

กราฟของฟังก์ชันไซน์และโคไซน์
จากนิยามข้างต้น หากค่า *P* เท่ากับ 1 จะได้

{\displaystyle f(x)=f(x+1)=f(x+2)=...}
และเนื่องจากคาบของฟังก์ชันไม่จำเป็นต้องเป็นค่าที่น้อยที่สุด ดังนั้นค่า *P* สามารถเท่ากับ 2 ก็ได้

อีกตัวอย่างหนึ่งสามารถสังเกตได้จากฟังก์ชัน *f* ที่ให้ผลลัพธ์เป็น "เศษหลังจุดทศนิยม" ของตัวแปรต้น

{\displaystyle f(0.5)=f(1.5)=f(2.5)=...=0.5}
ซึ่งจะมีช่วงที่ซ้ำกันบนคาบ *P* ที่เท่ากับ 1 และกราฟของฟังก์ชันนี้เป็นรูปคลื่นฟันเลื่อย (sawtooth wave)

ในฟังก์ชันตรีโกณมิติ ไซน์และโคไซน์เป็นฟังก์ชันเป็นคาบอย่างหนึ่ง ซึ่งมีคาบเท่ากับ 2π
สำหรับวัดบ้านไร่แห่งอื่น ดูที่ วัดบ้านไร่

**วัดบ้านไร่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านไร่ อำเภอดำเนินสะดวก จังหวัดราชบุรี ที่ดินตั้งวัดเนื้อที่ 7 ไร่ 3 งาน 84 ตาราง มีที่ธรณีสงฆ์ จำนวน 3 แปลง เนื้อที่ 45 ไร่ 3 งาน 58 ตารางวา ปัจจุบันมีพระครูนันทสารโสภณ เป็นเจ้าอาวาส

วัดบ้านไร่ (ใหม่เจริญผล) ตั้งวัดเมื่อ พ.ศ. 2432 โดยมีนางแหวด วัดครุฑ บริจาคที่ดินสร้างวัด ได้รับพระราชทานวิสุงคามสีมาเมื่อ พ.ศ. 2477 เขตวิสุงคามสีมากว้าง 6.30 เมตร ยาว 13.75 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2519

อาคารเสนาสนะที่สำคัญ ได้แก่ อุโบสถ กว้าง 8.40 เมตร ยาว 22 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก ภายในมีจิตรกรรมฝาผนังเกี่ยวกับพุทธประวัติและชาดก ศาลาการเปรียญ กว้าง 22 เมตร ยาว 34 เมตร สร้างเมื่อ พ.ศ. 2518 หอสวดมนต์ กุฏิสงฆ์ จำนวน 4 หลัง ศาลาบำเพ็ญกุศล จำนวน 1 หลัง ปูชนียวัตถุที่สำคัญ ได้แก่ หลวงพ่อมงคลจักรวาล *หลวงพ่อแดง* พระพุทธรูปสร้างเมื่อ พ.ศ. 2527 ประดิษฐานอยู่ในวิหารและ *หลวงพ่อป่าเลไลยก์* สร้างเมื่อ พ.ศ. 2477

อ้างอิง
-------

1. ↑  "วัดบ้านไร่ (ใหม่เจริญผล)". สำนักงานพระพุทธศาสนาแห่งชาติ.
2. ↑  "วัดบ้านไร่". ศูนย์ข้อมูลกลางทางวัฒนธรรม.
3. ↑  "วัดบ้านไร่ (ใหม่เจริญผล)".
**วัดอัมพวัน ก.ม. 7** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดกระทิง อำเภอสนามชัยเขต จังหวัดฉะเชิงเทรา ที่ดินที่ตั้งวัดมีเนื้อที่ 15 ไร่ อาณาเขตทิศเหนือจดที่ดินเอกชน ทิศใต้จดโรงเรียนบ้าน ก.ม. 7 ทิศตะวันออกจดทางหลวง ทิศตะวันตกจด อ่างเก็บน้ำ

วัดอัมพวัน ก.ม. 7 ตั้งวัดเมื่อวันที่ 5 ตุลาคม พ.ศ. 2537 ผู้ขออนุญาตสร้างวัดคือ นายจำลอง วัลลานนท์ ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2550

อาคารเสนาสนะที่สำคัญ ได้แก่ ศาลาการเปรียญ เป็นอาคารคอนกรีตเสริมเหล็ก กว้าง 12 เมตร ยาว 28 เมตร สร้างเมื่อ พ.ศ. 2530 กุฏิสงฆ์และฌาปนสถาน ด้านการศึกษา ทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2529

ปัจจุบันมีพระอธิการประสิทธิ์ ปาสาทิโก ดำรงตำแหน่งเจ้าอาวาสวัด ทำหน้าที่ในการบริหารและปกครองวัด

อ้างอิง
-------

1. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา [วัดอัมพวัน ก.ม. ๗]" (PDF). ราชกิจจานุเบกษา.
2. ↑  "วัดอัมพวัน ก.ม. 7". สำนักงานพระพุทธศาสนาแห่งชาติ.
3. ↑  "วัดอัมพวัน กม.7 (อำเภอสนามชัยเขต)". ศูนย์ข้อมูลกลางทางวัฒนธรรม.
4. ↑  "วัดอัมพวัน ก.ม. ๗". พระสังฆาธิการ.
**วัดขะจาว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฟ้าฮ่าม อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 6 ไร่ 3 งาน 45 ตารางวา

วัดขะจาวสร้างเมื่อ พ.ศ. 2369 โดยนายยศ ได้บริจาคที่ดินให้สร้างวัดและได้รับพระราชทานวิสุงคามสีมาเมื่อวันที่ 10 มิถุนายน พ.ศ. 2491 เขตวิสุงคามสีมา กว้าง 40 เมตร ยาว 80 เมตร ส่วนผู้สร้างไม่ปรากฏอยู่ในหลักฐาน เหตุที่ชื่อว่าวัดขะจาวเพราะที่ตั้งวัดเพราะมีต้นขะจาวจำนวนมากอยู่ แต่ในปัจจุบันต้นขะจาวถูกตัดทำลายไป จึงเหลือแค่เพียง 3 ต้นเท่านั้นซึ่งอยู่บริเวณหน้าวัด ขะจาว 1 ต้น อยู่บริเวณหลังวัดขะจาว 1 ต้น และอยู่บริเวณหน้าตลาดขะจาวอีก 1 ต้นเท่านั้น

อาคารเสนาสนะที่สำคัญ ได้แก่ วิหารสร้างเมื่อ พ.ศ. 2369 ศิลปะล้านนา ภายในวิหารประดิษฐานพระพุทธรูป 3 องค์ เจดีย์เป็นศิลปะล้านนามีมาแต่สมัยโบราณ สันนิษฐานว่าสร้างเมื่อ พ.ศ. 2396 พร้อมกันกับการสร้างวัด ได้บรรจุพระบรมสารีริกธาตุไว้ภายใน และอุโบสถเป็นศิลปะแบบไทยล้านนา อุโบสถได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2491 โดย พระอธิการดวงดี เจ้าอาวาส ได้ก่อสร้างไว้ในสมัยนั้น ต่อมาอุโบสถได้ชำรุดทรุดโทรม จึงได้ทำการบูรณะขึ้นใหม่เมื่อ พ.ศ. 2533 แล้วเสร็จเมื่อ พ.ศ. 2543

อ้างอิง
-------

1. ↑  "วัดขะจาว" (PDF). ศูนย์วัฒนธรรมจังหวัดเชียงใหม่และศูนย์วัฒนธรรม สถาบันราชภัฏจังหวัดเชียงใหม่.[*ลิงก์เสีย*]
2. ↑  "วัดขะจาว ตำบลฟ้าฮ่าม อำเภอเมืองเชียงใหม่".
3. ↑  "วัดขะจาว".
**การสังหารหมู่ที่โฆลิต** เป็นการสังหารหมู่ที่กองกำลังฮะมาสก่อขึ้นเมื่อวันที่ 7 ตุลาคม พ.ศ. 2566 ที่กิบบุตส์โฆลิต (ฮีบรู: חוֹלִית) ในภูมิภาคเนเกฟทางตอนใต้ของประเทศอิสราเอล โดยเป็นส่วนหนึ่งของการจู่โจมอิสราเอลอย่างฉับพลันโดยฮะมาส การสังหารหมู่ครั้งนี้คร่าชีวิตสมาชิกกิบบุตส์ 11 ราย และคนงานต่างด้าว 2 ราย ในบรรดาผู้เสียชีวิตนั้นพลเมืองชาวอเมริกันอย่างน้อย 2 คน

ในช่วงเช้าตรู่ของวันที่ 7 ตุลาคม พ.ศ. 2566 ฮะมาสเปิดฉากโจมตีอิสราเอลอย่างไม่ให้ตั้งตัวโดยยิงจรวดใส่หลายพันลูก ในช่วงเวลานี้ นักรบฮะมาสจำนวนกว่า 1,500 นายข้ามพรมแดนเข้ามาโจมตีทั้งเมืองและฐานทัพของอิสราเอล สมาชิกกิบบุตส์โฆลิตระบุว่ากองกำลังฮะมาสเริ่มโจมตีเมื่อเวลาประมาณ 8 นาฬิกา โดยโจมตีจากบ้านหนึ่งสู่อีกหลังหนึ่ง ทำให้มีพลเรือนเสียชีวิตรวม 11 ราย และบาดเจ็บอีกหลายราย

ในวันที่ 11 ตุลาคม (4 วันหลังเกิดเหตุ) ฮะมาสเผยแพร่วิดีโอที่อ้างว่าฝ่ายตนได้ปล่อยตัวอาวีตัล อาลัดเจ็ม สมาชิกกิบบุตส์ พร้อมกับเด็กเล็ก 2 คนซึ่งเป็นลูกเพื่อนบ้านของเธอที่พรมแดนกาซาในวันเดียวกันนั้น อาลัดเจ็มโต้แย้งคำกล่าวอ้างนี้โดยอธิบายว่าในวันที่เกิดเหตุโจมตี เธอถูกลักพาตัวไปและถูกทิ้งไว้ในกาซา และเธอหาทางเดินกลับมายังโฆลิตพร้อมกับเด็กทั้งสองได้เอง กองกำลังป้องกันอิสราเอลกล่าวว่าวิดีโอดังกล่าวซึ่งอัลญะซีเราะฮ์นำมาแพร่ภาพและรายงานตามคำบอกเล่าของฮะมาสนั้นเป็น "โฆษณาชวนเชื่อ" ที่มีเป้าหมายเพื่อเบนความสนใจของสาธารณชนไปจากความชั่วร้ายที่ฮะมาสกระทำ

หนึ่งในผู้เสียชีวิตคือ ฮายิม กัตส์มัน พลเมืองอิสราเอล

อ้างอิง
-------

1. ↑  צורי, מתן (8 October 2023). "פורסמו שמותיהם של נרצחי קיבוץ חולית". *Ynet* (ภาษาฮิบรู). เก็บจากแหล่งเดิมเมื่อ 15 October 2023. สืบค้นเมื่อ 14 October 2023.
2. ↑  Bogel-Burroughs, Nicholas; Yazbek, Hiba; Gavrielov, Nadav (10 October 2023). "What We Know About the Americans Who Were Missing or Killed". *The New York Times*. เก็บจากแหล่งเดิมเมื่อ 17 October 2023. สืบค้นเมื่อ 14 October 2023.
3. ↑  Fabian, Emanuel. "Bodies of around 1,500 dead terrorists in Israel — report". *www.timesofisrael.com*. เก็บจากแหล่งเดิมเมื่อ 14 October 2023. สืบค้นเมื่อ 14 October 2023.
4. ↑  ToI Staff; Steinberg, Jessica. "IDF says Hamas video purporting to show 3 hostages being released is propaganda". *www.timesofisrael.com*. เก็บจากแหล่งเดิมเมื่อ 17 October 2023. สืบค้นเมื่อ 14 October 2023.
**วัดดอกเอื้อง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 2 ไร่ 1 งาน 50 ตารางวา มีที่ธรณีสงฆ์ จํานวน 1 แปลง เนื้อที่ 53 ตารางวา

วัดดอกเอื้องตั้งวัดเมื่อ พ.ศ. 2219 แต่เดิมชื่อว่า **วัดนางเอื้อม** เพราะนางเอื้อมเป็นผู้สร้าง ต่อมาเมื่อ พ.ศ. 2487 จึงเปลี่ยนชื่อมาเป็น "วัดดอกเอื้อง" ได้รับพระราชทานวิสุงคามสีมาเมื่อ พ.ศ. 2457

อาคารเสนาสนะที่สำคัญ ได้แก่ วิหารศิลปะล้านนา หลังคาด้านหน้าและด้านหลังซ้อนสามชั้น มีมุขทางขึ้นด้านข้าง ด้านหน้าทำราวบันไดทางขึ้นเป็นรูปตัวเหงา อุโบสถศิลปะล้านนา มีมุขโถงด้านหน้า หน้าบันประดับด้วยกระจกสี หอไตรสองชั้น ชั้นล่างก่ออิฐถือปูน ชั้นบนเป็นไม้และทำเป็นระเบียงโดยรอบภายใต้หลังคา มีผนังอยู่ถัดเข้าไปด้านใน และเจดีย์ทรงกลม ศิลปะล้านนา ฐานสี่เหลี่ยมย่อมุม มีเจดีย์บริวารที่มุมทั้งสี่ตรงกึ่งกลาง ส่วนล่างบริเวณด้านหน้าของฐานเจดีย์มีซุ้มทรงมณฑปลวดลายแบบศิลปะพม่า-มอญ ปะปนอยู่

อ้างอิง
-------

1. ↑  "วัดดอกเอื้อง". สำนักงานพระพุทธศาสนาแห่งชาติ.
2. ↑  "ประวัติความเป็นมา วัดดอกเอื้อง".
3. ↑  "วัดดอกเอื้อง" (PDF). ศูนย์วัฒนธรรมจังหวัดเชียงใหม่และศูนย์วัฒนธรรม สถาบันราชภัฏจังหวัดเชียงใหม่.
**วัดสุวรรณภูมิ** เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี อยู่ตรงกันข้ามกับศาลากลางจังหวัด 

วัดสุวรรณภูมิ ในอดีตมีชื่อว่า **วัดกลาง** ชาวบ้านเรียกว่า **วัดใหญ่** หรือ **วัดใหญ่สุวรรณภูมิ** ปรากฏในเสภาเรื่อง *ขุนช้างขุนแผน* ตอนขุนช้างไปขอนางพิมกับแม่ของนางพิม โดยขุนช้างได้หลอกว่าขุนแผนเสียชีวิตแล้วในระหว่างศึกสงคราม นางพิมได้ยอมแต่งกันกับขุนช้างเพราะเกรงว่าทรัพย์สินต่าง ๆ จะถูกยึด แล้วให้รื้อหอขุนแผนนางพิมไปถวายที่วัดกลางแห่งนี้ ต่อมาได้รับการบูรณะใหม่ในสมัยรัชกาลที่ 3–4 แห่งกรุงรัตนโกสินทร์ ชาวบ้านจึงพากันเรียกว่า "วัดใหม่" ต่อมาเมื่อ พ.ศ. 2459 สมเด็จพระมหาสมณเจ้า กรมพระยาวชิรญาณวโรรส ทรงประทานนามวัดนี้ใหม่ว่า "วัดสุวรรณภูมิ" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2374 ได้รับพระราชทานวิสุงคามสีมาเมื่อ พ.ศ. 2523

อาคารเสนาสนะที่สำคัญ ได้แก่ วิหารศิลปะอยุธยา ทางวัดได้ทำพิพิธภัณฑ์สร้างเมื่อ พ.ศ. 2514 อาคารมี 2 ชั้น รวบรวมเครื่่องถ้วยชาม แจกัน นาฬิกา อาวุธ เชี่ยนหมาก ตลอดจนพระพุทธรูปสมัยต่าง แก้ว โดยเฉพาะบาตรสังคโลกสมัยสุโขทัยพุทธศตวรรษที่ 18–19 ซึ่งมีเพียงชิ้นเดียวในประเทศไทย และให้ชื่อว่า พิพิธภัณฑ์ปุ่น ปุณณสิริ หรือพิพิธภัณฑ์หลวงพ่อเปลื้อง และศาลาการเปรียญสร้างตั้งแต่ พ.ศ. 2491

อ้างอิง
-------

1. ↑  "วัดสุวรรณภูมิ". สำนักงานพระพุทธศาสนาแห่งชาติ.
2. ↑  "วัดสุวรรณภูมิ". คลังข้อมูลเก่าเก็บจากแหล่งเดิมเมื่อ 2023-05-30. สืบค้นเมื่อ 2023-07-25.
3. ↑  "วัดสุวรรณภูมิ (วัดกลางหรือวัดใหม่)". การท่องเที่ยวแห่งประเทศไทย (ททท.).
**นางพญาเงือก** (อังกฤษ: The Beautiful Mermaid จีน: 天地传说之鱼美人) เป็นละครโทรทัศน์ไต้หวัน ออกอากาศในปี พ.ศ. 2543 นำแสดงโดย ซู่ ไหฺว่หยู่, ก๊วะ จิ่งอัน, จาง จื้อเหยา, ซุน หลี่

เนื้อเรื่องย่อ
--------------

เรื่องราวแห่งตำนานรักนี้ได้เริ่มขึ้นเมื่อจางจื่อหยิว บัณฑิตหนุ่มยากไร้ ได้เข้าเมืองเพื่อจะสอบจอหงวน และเพื่อพบหน้าจินโบตั๋นคู่หมั้นคู่หมายที่บิดาของทั้งสองฝ่ายตกลงกันไว้ตั้งแต่ยังอยู่ในท้อง และเมื่อได้ไปพบกับคู่หมั้นปรากฎว่าบิดานางผู้ซึ่งได้กลายเป็นมหาเสนาบดีกลับรังเกียจในความยากจนของเขา และยังกันไม่ให้ตนพบกับจินโบตั๋น แต่พรหมลิขิตให้จินโบตั๋นได้พบกับจังจื่อหยิว และทังสองก็รักกันอย่างหมดหัวใจ จนกระทั่งเจียงหยินเฟย บุตรชายแม่ทัพใหญ่วางแผนจะแต่งงานกับจินโบตั๋นเพื่ออาศัยบิดานางไต่เต้าขึ้นเป็นใหญ่ พบความจริงว่า จินโบตั๋นมีใจให้จังจื่อหยิว เจียงหยินเฟยจึงดำเนินแผนทุกวีถีทางเพื่อกำจัดจังจื่อหยิว

  

เสี่ยวเหลียน นางเงือกน้อยผู้แปลงเป็นปลาทองอาศัยอยู่ในบ่อของจวนมหาเสนาบดีได้เห็นเหตุการณ์ทั้งหมด ด้วยความเห็นใจในความรักแท้ของจินโบตั๋นและจังจื่อหยิว นางจึงพยายามช่วยทั้งสองให้สมหวัง แต่เหมือนชะตาฟ้าลิขิตจินโบตั๋นกลับอายุสั้น ด้วยความกลัวว่าจังจื่อหยิวจะคิดสั้น เสี่ยวเหลียนจึงปลอมตัวเป็นจินโบตั๋นเพื่อหลอกไม่ให้จังจื่อหยิวรู้ความจริง วันเวลาที่ใกล้ชิดทำให้หัวใจนางเกิดความผูกพันและกลายเป็นความรัก แต่แล้วจังจื่อหยิวก็ทราบความจริงเข้า ด้วยความเสียใจในการตายของจินโบตั๋นและการปลอมตัวของเสี่ยวเหลียน จังจื่อหยิวจึงเกลียดเสี่ยวเหลียนถึงขึ้นยอมตาย เสี่ยวเหลียนก็รู้ดีว่าความรักของมนุษย์และปีศาจเป็นไปไม่ได้ แต่อีกใจก็ไม่อาจตัดใจ มนุษย์มีหัวใจ เหตุใดปีศาจมิอาจมีความรัก สุดท้ายพรหมจะลิขิตความรักของผู้ใดให้สมหวัง นี่คืออีกหนึ่งตำนานรักยิ่งใหญ่ที่เล่าสืบกันมา

นักแสดง
-------

* ซู่ ไหฺว่หยู่ รับบท นางเงือกเซียวเหลียน
* ก๊วะ จิ่งอัน รับบท จางจื่อเหยา
* จาง จื้อเหยา รับบท โดโมโตะ สึโยชิ
* ซุน หลี่ รับบท จิน โบตั๋น
* เหลียง เจี้ยเหริน รับบท จาง เทียนซือ
* เหอ เจี้ยเหวิน รับบท เสียวหมั่น
* เก๋อ เหม่ย รับบท นางเงือกจินชวนหัว
* เจิ้ง เจี้ยหยิง รับบท จางหยุนเฟย
* หยาง หมิงน่า รับบท เปิ้งจิง หมิงฟู
* หยาง เหอผิง รับบท จิงชู
* หาน จี่ฉิง รับบท จางอู๋โฉว

อ้างอิง
-------

1. ↑  "林芳兵陈玉莲 那些年怀旧古装美女 认识一半就老了" (ภาษาจีนตัวย่อ). 南海网. คลังข้อมูลเก่าเก็บจากแหล่งเดิมเมื่อ 2019-05-20. สืบค้นเมื่อ 2014. `{{cite web}}`: ตรวจสอบค่าวันที่ใน: `|accessdate=` (help)
2. ↑  "孙俪曾是赵薇身后舞女 揭明星走红前打酱油角色" (ภาษาจีนตัวย่อ). 21CN. คลังข้อมูลเก่าเก็บจากแหล่งเดิมเมื่อ 2014-08-23. สืบค้นเมื่อ 2014. `{{cite web}}`: ตรวจสอบค่าวันที่ใน: `|accessdate=` (help)
**วัดเขาดีสลัก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนคา อำเภออู่ทอง จังหวัดสุพรรณบุรี มีรอยพระพุทธบาทบนยอดเขา

วัดเขาดีสลักตั้งวัดเมื่อ พ.ศ. 2470 ไม่ทราบประวัติความเป็นมาที่แน่นอน ได้สำรวจพบพระพุทธบาทที่คาดว่าอยู่ในสมัยทวารวดี ทำจากหินทรายอยู่บนยอดเขาเมื่อ พ.ศ. 2534 กรมศิลปากรร่วมกับจังหวัดสุพรรณบุรีได้จัดสร้างมณฑปประดิษฐานพระพุทธบาทนี้ไว้บนยอดเขา และพัฒนาปรับปรุงสภาพภูมิทัศน์วัดนี้

โบราณสถานภายในวัด ได้แก่ รอยพระพุทธบาทหินทรายสีแดง เป็นรอยพระพุทธบาทนูนต่ำ ขนาดกว้างประมาณ 65.5 ซม. ยาว 141.5 ซม. สลักลวดลายมงคล 108 ประการในกรอบวงกลม มีลักษณะศิลปะทวารวดีตอนปลายที่ได้รับอิทธิพลศิลปะขอม อายุราวพุทธศตวรรษที่ 16–17 และมีซากเจดีย์บนยอดเขา เป็นเนินโบราณสถานก่อด้วยอิฐผสมก้อนหินปูนธรรมชาติ โบราณสถานแห่งนี้ถูกลักลอบขุดทำลายเป็นอย่างมาก จนไม่สามารถระบุรูปทรงได้ อิฐที่พบเป็นอิฐสมัยอยุธยา มีอิฐสมัยทวารวดีเป็นส่วนน้อย จึงสันนิษฐานว่าคงเป็นโบราณสถานสมัยทวารวดีแล้วมีการซ่อมแซมบูรณะในสมัยอยุธยา หรืออาจเป็นโบราณสถานสมัยอยุธยาที่เก็บอิฐสมัยทวารวดีจากบริเวณใกล้เคียงมาเป็นวัสดุก่อสร้างในบางส่วน นอกจากนี้ยังขุดค้นพบโพรงหินภายในมีพระพุทธรูปและโบราณวัตถุต่าง ๆ อีกหลายชนิด

ทุกปีทางวัดจะมีงานประเพณีตักบาตรเทโว ในวันแรม 1 ค่ำเดือน 11

ปัจจุบันมี พระรัตนเวที (พีร์ ชินวโร) เป็นเจ้าอาวาสรูปปัจจุบัน

อ้างอิง
-------

1. ↑  "ขึ้นเขา...ไปกราบ รอยเท้าพระพุทธเจ้า ที่...วัดเขาดีสลัก...สุพรรณบุรี". ไทยรัฐ.
2. ↑  "วัดเขาดีสลัก". สำนักงานจังหวัดสุพรรณบุรี.
3. ↑  "วัดเขาดีสลัก". คลังข้อมูลเก่าเก็บจากแหล่งเดิมเมื่อ 2021-10-23. สืบค้นเมื่อ 2021-08-11.

วิกิมีเดียคอมมอนส์มีสื่อที่เกี่ยวข้องกับ **วัดเขาดีสลัก**
**วัดมิ่งเมือง** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลในเวียง อำเภอเมืองน่าน จังหวัดน่าน โดยมีพระสุนทรมุนี รองเจ้าคณะจังหวัดน่าน เป็นเจ้าอาวาส

เดิมเป็นวัดร้าง มีเสาหลักเมืองที่เป็นท่อนซุงขนาดใหญ่สองคนโอบพบที่ซากวิหาร จนเมื่อ พ.ศ. 2400 เจ้าอนันตวรฤทธิเดช เจ้าครองนครน่านสถาปนาเป็น "วัดมิ่งเมือง" ตั้งชื่อตามเสาหลักเมืองที่เรียกว่า *มิ่งเมือง* ต่อมาเมื่อ พ.ศ. 2524 ได้มีการรื้อถอนและสร้างอุโบสถหลังใหม่เป็นแบบล้านนาร่วมสมัย วัดได้รับพระราชทานวิสุงคามสีมาเมื่อ พ.ศ. 2510

อาคารเสนาสนะที่สำคัญ ได้แก่ อุโบสถหลังใหม่มีลายปูนปั้นที่ผนังด้านนอก ฝีมือตระกูลช่างเชียงแสน ภายในมีภาพจิตรกรรมฝาผนังแสดงวิถีชีวิตของชาวเมืองน่าน ฝีมือช่างท้องถิ่นยุคปัจจุบัน ภายในวัดประดิษฐานเสาหลักเมืองอยู่ในศาลาทรงจัตุรมุขอยู่ด้านหน้าอุโบสถ เสาหลักเมืองสูงประมาณ 3 เมตร ฐานประดับด้วยไม้แกะลวดลาย ลงรักปิดทอง ยอดเสาแกะสลักเป็นรูปพรหมพักตร์มีชื่อ เมตตา กรุณา มุทิตา อุเบกขา

อ้างอิง
-------

1. ↑  "วัดมิ่งเมือง อำเภอเมืองน่าน จังหวัดน่าน". ศูนย์ข้อมูลกลางทางวัฒนธรรม.
2. ↑  "วัดมิ่งเมือง". การท่องเที่ยวแห่งประเทศไทย (ททท.).
3. ↑  "วัดมิ่งเมือง". สำนักงานพระพุทธศาสนาแห่งชาติ.
4. ↑  "วัดมิ่งเมือง". สำนักงานการท่องเที่ยวและกีฬาจังหวัดน่าน.

วิกิมีเดียคอมมอนส์มีสื่อที่เกี่ยวข้องกับ **วัดมิ่งเมือง**
**เจ้าชายค็อนสตันทีนแห่งลีชเทินชไตน์** (อังกฤษ: His Serene Hignhess Prince Constantin of Liechtenstein) ประสูติเมื่อวันที่ 15 มีนาคม 2515 เป็นพระโอรสพระองค์ที่ 3 ใน เจ้าชายฮันส์-อาดัมที่ 2 เจ้าผู้ครองลีชเทินชไตน์ และ เจ้าหญิงมารีแห่งลีชเทินชไตน์ เป็นพระอนุชาใน เจ้าชายอาล็อยส์ เจ้าชายรัชทายาทแห่งลีชเทินชไตน์ ทรงอยู่ในลำดับที่ 7 ในการสืบราชสันตติวงศ์

พระองค์ทรงเข้าเรียนที่โรงเรียนประถมในวาดุซ-เอเบนโฮลซ์และทรงศึกษา ณ โรงยิมลีชเทินชไตน์นิสเชสในปี 2526 ซึ่งทรงสำเร็จการศึกษาในปี 2534 ทรงต่อมหาวิทยาลัยในปารีส ประเทศฝรั่งเศสในปี 2535 และทรงสำเร็จการศึกษาระดับปริญญาโทด้านกฎหมายในปี 2540 จากนั้นทรงงานให้กับ Raiffeisen Private Equity Management AG (RPEM) และ Brown Brothers Harriman ซึ่งเป็นธนาคารเพื่อการลงทุนของสหรัฐฯ ในหน้าที่ต่าง ๆ จนถึงปี 2554 ทรงเป็นหุ้นส่วนผู้จัดการของ Grünwald Equity Beteiligungs-GmbH ซึ่งเป็นผู้ลงทุนในบริษัทขนาดกลางของเยอรมัน ทรงเป็นผู้อำนวยการทั่วไปและประธานคณะกรรมการมูลนิธิเจ้าชายแห่งลีชเทินชไตน์มาตั้งแต่ปี 2555 นอกจากนี้ ทรงงานอื่น ๆ ในปัจจุบัน เช่น ประธานคณะกรรมการบริษัท Rice Tec AG สมาชิกคณะกรรมการมูลนิธิของ มูลนิธิ Fürst Liechtenstein II, คณะกรรมการของ First Participation AG, คณะกรรมการที่ปรึกษาของ Grünwald Equity Beteiligungs GmbH และสมาชิกคณะกรรมการที่ปรึกษาของ L-GAM นอกจากนี้ ทรงยังได้รับแต่งตั้งให้เป็นสมาชิกสภาออสเตรีย เพื่อการพัฒนาที่ยั่งยืนใน กรุงเวียนนา โดยมีเป้าหมายหลักคือการดำเนินการตามเป้าหมายการพัฒนาที่ยั่งยืนในวาระการพัฒนาที่ยั่งยืนขององค์การสหประชาชาติภายในปี 2573 ทรงส่งเสริมความยั่งยืนตลอดจนการสนับสนุนและเร่งรัดกิจกรรมที่เกี่ยวข้องในธุรกิจ สังคม การเมือง วิทยาศาสตร์ สื่อ และสาธารณะ

เจ้าชายค็อนสตันทีนแห่งลีชเทินชไตน์ ทรงเสกสมรสกับเคาน์เตสมารี กาบรีแยล ฟรานซิสกา คัลโนกี เดอ เคโรสปาตัก (เกิด 16 กรกฎาคม พ.ศ. 2518) เมื่อวันที่ 14 พฤษภาคม พ.ศ. 2542 และเคร่งศาสนาในเมืองซิชอฟ ประเทศสโลวาเกีย ในโบสถ์เซนต์บีเซนเต เฟอเรอร์ เมื่อวันที่ 29 มกราคม พ.ศ. 2543 มีพระโอรส-ธิดา 3 พระองค์ คือ

1. เจ้าชายโมริทซ์แห่งลีชเทินชไตน์
2. เจ้าหญิงจอร์จจีนาแห่งลีชเทินชไตน์
3. เจ้าชายเบเนดิกต์แห่งลีชเทินชไตน์

พระองค์สิ้นพระชนม์เมื่อวันที่ 5 ธันวาคม 2566 สิริพระชันษา 51 ปี โดยสำนักพระราชวังมิได้ออกแถลงการณ์ใด ๆ ในเรื่องนี้

อ้างอิง
-------

* William Bortrick. "HSH Hans-Adam II, Prince of Liechtenstein. The Royal Family of Liechtenstein. House of Liechtenstein". Burke's Peerage. Retrieved 1 April 2020.
* "Stiftung Fürst Liechtenstein. About Us". Prince of Liechtenstein Foundation. Retrieved 1 April 2020.
**วัดบ้านด่าน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าซอม อำเภอหัวไทร จังหวัดนครศรีธรรมราช ห่างจากชายทะเลประมาณ 4 กิโลเมตร เจ้าอาวาสรูปปัจจุบันคือ พระครูกิตติปัญญาสุนทร (สมเกียรติ กิตติปญฺโญ)

วัดบ้านด่านตั้งวัดเมื่อ พ.ศ. 2459 ในรัชสมัยพระบาทสมเด็จพระมงกุฎเกล้าเจ้าอยู่หัว เนื่องจากวัดตั้งอยู่ริมน้ำจึงมีการจัดการแข่งขันเรือเพรียว และใช้ศาลาเอนกประสงค์เป็นที่เก็บเรือเพรียว ทำเป็นศูนย์เรียนรู้เกี่ยวกับเรือเพรียวลุ่มน้ำปากพนังอีกด้วย

อาคารเสนาสนะที่สำคัญ ได้แก่ หอไตรกลางน้ำ สร้างด้วยไม้หลังมุงด้วยกระเบื้องดินเผาทรงปั้นหยาและทรงจั่ว สร้างเมื่อ พ.ศ. 2470 ปัจจุบันอาคารหอไตรได้รับการบูรณะ และเจ้าอาวาสได้จัดทำเป็นอาคารพิพิธภัณฑ์วัดบ้านด่านซึ่งภายในได้จัดแสดงภาพถ่ายเก่าอดีตเจ้าอาวาสและภาพเก่าวัด คัมภีร์ใบลานเดิมที่อยู่ในหอไตร บาตรน้ำมนต์พระสมเด็จ เครื่องถ้วยกระเบื้องหลากหลายรูปแบบ ปิ่นโตทองเหลือง ถ้วยรางวัลการแข่งขันเรือเพรียว เป็นต้น

อ้างอิง
-------

1. ↑  "วัดบ้านด่าน". พระสังฆาธิการ.
2. ↑  "วัดบ้านด่าน". ศูนย์ข้อมูลกลางทางวัฒนธรรม.
3. ↑  "พิพิธภัณฑ์วัดบ้านด่าน". ศูนย์มานุษยวิทยาสิรินธร (องค์การมหาชน).
**สกิน** (อังกฤษ: Skin, เขียนเป็น **S.K.I.N.**) คือวงดนตรีที่เกิดจากการรวมตัวครั้งยิ่ใหญ่ของศิลปินชั้นแนวหน้าของญี่ปุ่นอาทิ แก๊กต์,มิยาบิ,สึกิโซะ และ โยชิกิ โดยทางวงจะทำการแสดงสดครั้งแรกในงาน Anime Expo 2007

ประวัติ
-------

เดือนสิงหาคม พ.ศ. 2549 โยชิกิ (มือกลองวงเอกซ์เจแปน) ได้ปรากฏตัวที่งานโอตาค่อน และทำการประกาศสร้างวงใหม่โดยมี แก๊กต์ (อดีตนักร้องนำวงมาลิซไมเซอร์) เข้าร่วม

ต่อมาในเดือนธันวาคมได้มีข่าวออกมาว่า สึกิโซะ (มือกีตาร์วงลูนาซี) ได้เข้าร่วมวงเป็นคนที่สาม 

และในวันที่ 25 พฤษภาคม พ.ศ. 2550 ทางวงก็ได้ประกาศชื่อวงออกมาอย่างเป็นทางการคือ S.K.I.N พร้อมกับสมาชิกคนที่สี่คือ มิยาวี (อดีตมือกีตาร์วง Dué le quartz) และโยชิกิยังได้ประกาศว่า ทางวงจะมีทัวร์คอนเสิร์ตทั่วในประเทศอเมริกาหลังจากงาน Anime Expo รวมทั้งการแสดงในประเทศญี่ปุ่นเองด้วย

S.K.I.N. ทำการแสดงสดครั้งแรกในงาน Anime Expo convention ในลองบีช แคลิฟอร์เนีย วันที่ 29 มิถุนายน พ.ศ. 2550 และทำการแนะนำสมาชิกคนสุดท้าย จู-เค็น มือเบสจากวง "GacktJOB" วงดนตรีซัพพอรด์ของแก๊กต์

อ้างอิง
-------

1. ↑  "S.K.I.N. ประกาศชื่ออย่างเป็นทางการในเว็บไซต์ DEARS". คลังข้อมูลเก่าเก็บจากแหล่งเดิมเมื่อ 2007-06-02. สืบค้นเมื่อ 2007-05-29.
2. ↑  แถลงการของโยชิกิในงานโอตาค่อน เก็บถาวร 2009-07-21 ที่ เวย์แบ็กแมชชีนjmusiceuropa.com
3. ↑  "การประกาศทัวร์คอนเสิร์ตของS.K.I.N." คลังข้อมูลเก่าเก็บจากแหล่งเดิมเมื่อ 2007-06-01. สืบค้นเมื่อ 2007-05-29.
4. ↑  Anime Expo® 2007 Announces
5. ↑  S.K.I.N. Concert Comments j-revolution.com

แหล่งข้อมูลอื่น
---------------

* yoshiki.net เก็บถาวร 2007-06-13 ที่ เวย์แบ็กแมชชีน เว็บไซต์โปรโมตอย่างเป็นทางการ(อังกฤษ)
* skin-online.net เว็บแฟนคลับของ S.K.I.N.(อังกฤษ)
* skin-band.net เก็บถาวร 2007-10-25 ที่ เวย์แบ็กแมชชีน เว็บแฟนคลับของ S.K.I.N.(ไทย)
สำหรับวัดบางแก้วแห่งอื่น ดูที่ วัดบางแก้ว

**วัดบางแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอนครชัยศรี จังหวัดนครปฐม ปัจจุบันพระครูปฐมสรคุณ (พร ปภากโร) ดำรงตำแหน่งเป็นเจ้าอาวาส

วัดบางแก้วตั้งวัดเมื่อ พ.ศ. 2340 ซึ่งตรงกับสมัยรัตนโกสินทร์ตอนต้น แต่ยังไม่มีหลักฐานที่ปรากฏแน่ชัด โดยวัดบางแก้วอยู่ในบริเวณเดียวกันกับวัดไทร โดยอยู่กันคนละฝั่งคลองบางแก้วมีสะพานเชื่อมถึงกัน วัดได้รับพระราชทานวิสุงคามสีมาเมื่อ พ.ศ. 2513 ด้านการศึกษา ทางวัดสร้างโรงเรียนพระปริยัติธรรมโดยพระครูศีลกันตาภรณ์และศิษยานุศิษย์ ได้สร้างถวายเมื่อ พ.ศ. 2538 ใช้เป็นสถานที่ศึกษา การจัดการเรียนการสอน แต่ในปัจจุบันได้ย้ายไปสอนที่วัดไทร เพราะมีจำนวนผู้เรียนน้อยลง

อุโบสถวัดบางแก้ว ยังไม่มีการจารึกว่าสร้างขึ้นเมื่อใด แต่อุโบสถสร้างด้วยศิลปะรัตนโกสินทร์ หน้าบันมีการตกแต่งลงลวดลายอย่างเรียบง่าย หลังคามุงด้วยกระเบื้องดินเผา หน้าบันมีการประดับด้วยลายไทย

อ้างอิง
-------

1. ↑  "วัดบางแก้ว". ศูนย์ข้อมูลกลางทางวัฒนธรรม.
2. ↑  "โรงเรียนพระปริยัติธรรม วัดบางแก้ว". ศูนย์ข้อมูลกลางทางวัฒนธรรม.
3. ↑  "พระอุโบสถ วัดบางแก้ว". ศูนย์ข้อมูลกลางทางวัฒนธรรม.
**ยุง** เป็นแมลงที่พบได้ทั่วโลกแต่พบมากในเขตร้อนและเขตอบอุ่น โดยปกติ ลูกน้ำมักจะกินจำพวก แบคทีเรีย โปรโตซัว ยีสต์ สาหร่าย และพืชน้ำที่มีขนาดเล็ก ยุงตัวเมียกินน้ำหวานและเลือดเป็นอาหาร ส่วนตัวผู้มักจะกินน้ำหวานจากดอกไม้ ยุงยังเป็นแมลงที่เป็นพาหะแพร่เชื้อโรคอีกด้วย เช่น ไข้เลือดออก ยุงทั่วโลกมีอยู่ประมาณ 3,450 ชนิด แต่พบในประเทศไทยประมาณ 412 ชนิด แต่ที่คุ้นเคยกันดี คือ ยุงก้นปล่อง (Anopheles) และยุงลาย (Aedes)

Systematics
-----------

* Subfamily Anophelinae

* *Anopheles*
* *Bironella*
* *Chagasia*

* Subfamily Culicinae

* *Aedeomyia*
* *Aedes*
* *Armigeres*
* *Ayurakitia*
* *Coquillettidia*
* *Culex*
* *Culiseta*
* *Deinocerites*
* *Eretmapodites*
* *Ficalbia*
* *Galindomyia*
* *Haemagogus*
* *Heizmannia*
* *Hodgesia*
* *Isostomyia*
* *Johnbelkinia*
* *Limatus*
* *Lutzia*
* *Malaya*
* *Mansonia*
* *Maorigoeldia*
* *Mimomyia*
* *Ochlerotatus*
* *Onirion*
* *Opifex*
* *Orthopodomyia*
* *Psorophora*
* *Runchomyia*
* *Sabethes*
* *Shannoniana*
* *Topomyia*
* *Toxorhynchites*
* *Trichoprosopon*
* *Tripteroides*
* *Udaya*
* *Uranotaenia*
* *Verrallina*
* *Wyeomyia*
* *Zeugnomyia*

ตุ่มคันที่เกิดจากยุงกัด
-----------------------

เมื่อยุงดูดเลือดเหยื่อ ยุงจะปล่อยน้ำลายซึ่งมีโปรตีนบางอย่างออกมาด้วย และน้ำลายของยุงยังอยู่ในรอยเจาะ เป็นตัวการทำให้ผิวหนังหลั่งสารฮิสตามีน (histamine) ออกมา ฮิสตามีนจะกระตุ้นเส้นใยประสาทให้ส่งสัญญาณไปที่สมองแล้วทำให้เกิดอาการคัน และโปรตีนในน้ำลายของยุงยังไปกระตุ้นการตอบสนองของภูมิคุ้มกันอีกด้วย ทำให้บริเวณที่โดนกัด (weal) จะเกิดการบวมแดง แม้ว่าในที่สุดแล้วการบวมจะหายไป แต่อาการคันยังคงอยู่จนกว่าภูมิคุ้มกันจะทำให้โปรตีนนั้นสลายไป

อ้างอิง
-------

1. ↑  ยุง (Mosquitoes)[*ลิงก์เสีย*]
2. ↑  ยุง

* ยุง โดย รศ.ดร.ปรัชญา สมบูรณ์ ภาควิชาปรสิตวิทยา คณะแพทยศาสตร์ มหาวิทยาลัยเชียงใหม่

วิกิพจนานุกรม มีความหมายของคำว่า ***ยุง***

วิกิมีเดียคอมมอนส์มีสื่อที่เกี่ยวข้องกับ **ยุง**
วิกิมีเดียคอมมอนส์มีสื่อที่เกี่ยวข้องกับ **จิกน้ำ**

**จิกน้ำ**,  **จิกอินเดีย**, **จิกนา** หรือ **จิกมุจลินท์** มีชื่อวิทยาศาสตร์ว่า *Barringtonia acutangula* เป็นไม้ยืนต้นอยู่ในวงศ์ Lecythidaceae มีถิ่นกำเนิดตั้งแต่ประเทศอัฟกานิสถาน ไปทางตะวันออกจนถึงประเทศฟิลิปปินส์ และตอนเหนือของประเทศออสเตรเลีย แถบรัฐควีนส์แลนด์ โดยมักขึ้นใกล้ริมแหล่งน้ำ

จิกน้ำมีชื่อเรียกอื่น ๆ ตามภาษาถิ่นว่า "กระโดนทุ่ง" หรือ "กระโดนน้ำ" (อีสาน-หนองคาย), "ปุยสาย" หรือ "ตอง" (ภาคเหนือ) "กระโดนสร้อย" (พิษณุโลก) และ "ลำไพ่" (อุตรดิตถ์)

ลักษณะทางพฤกษศาสตร์
-------------------

เป็นไม้ประเภทผลัดใบ สูง 5-15 เมตร ลำต้นเป็นปุ่มปม ปลายกิ่งลู่ลง ใบอ่อนเป็นสีน้ำตาล แดงเข้ม ใบเป็นใบเดี่ยว ออกเวียนสลับถี่บริเวณปลายยอด เป็นรูปใบหอก หรือรูปไข่กลับ ปลายและโคนใบแหลม ขอบจักถี่ เวลามีดอกจะทิ้งใบเหลือเพียงใบอ่อนเป็นสีแดง สวยงามน่าชมมาก

ดอกออกเป็นช่อยาวที่ปลายยอด ห้อยลงเป็นระย้า ราว 30-40 เซนติเมตร มีกลีบเลี้ยง 4 กลีบ ติดทนอยู่จนเป็นผล กลีบดอกสั้น ปลายแยกเป็น 4 กลีบ หลุดร่วงง่าย เป็นสีแดง หรือ ชมพู เมื่อบานเต็มที่เส้นผ่าศูนย์กลางประมาณ 2 เซนติเมตร มีเกสรตัวผู้เป็นฝอย ๆ สีชมพู หรือ สีแดง จำนวนมาก เวลามีดอกบานพร้อมกันจะดูแลสวยงามน่ารัก โดยเฉพาะช่วงมีดอกจะทิ้งใบมีแต่ยอดอ่อนเป็นสีแดงจัด ยิ่งเพิ่มความงดงามยิ่งขึ้น

ผลลักษณะกลมยาว มีเมล็ด ดอกออกระหว่างเดือนพฤศจิกายน-มีนาคม ในปีถัดไป

สรรพคุณ
-------

ยอดอ่อนและดอก ใช้รับประทานเป็นผักสดและผักจิ้มกับ น้ำพริก ลาบ, น้ำตก , แจ่ว และอาหารรสเผ็ดอื่นๆ กินกับขนมจีน รสชาติมันปนฝาด 

เปลือกและต้นมีสรรพคุณใช้เบื่อปลา นอกจากนี้แล้วเนื้อไม้ยังใช้ทำไม้อัด ทำเครื่องเรือนและเป็นสมุนไพรแก้ระดูขาว ใบแก่ใช้ต้มน้ำดื่มแก้ท้องร่วง เมล็ดใช้ทำเป็นยาลมแก้อาการจุกเสียดและแก้ไอในเด็ก

อ้างอิง
-------

1. ↑  เต็ม สมิตินันทน์ *ชื่อพรรณไม้แห่งประเทศไทย* เก็บถาวร 2010-05-01 ที่ เวย์แบ็กแมชชีน สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549
2. ↑  อรทัย เนียมสุวรรณ นฤมล เล้งนนท์ กรกนก ยิ่งเจริญ พัชรินทร์ สิงห์ดำ. 2555. พฤกษศาสตร์พื้นบ้านของพืชกินได้จากป่าชายเลนและป่าชายหาดบริเวณเขาสทิงพระ จังหวัดสงขลา[*ลิงก์เสีย*]. วารสารวิทยาศาสตร์ มหาวิทยาลัยขอนแก่น. 40 (3): 981 - 991
3. ↑  "จิกน้ำ" ยอดอ่อนแดงดอกเป็นระย้า จากไทยรัฐ
การขายเบียร์เสรีในงาน Isummit 2008 แสดงให้เห็นว่า "free as in free speech, not free beer." (คำว่า free เป็นเสรีภาพในการพูด ไม่ใช่เบียร์ที่แจกฟรี): สูตรและฉลากของเบียร์เสรีนั้นได้รับการแจกจ่ายภายใต้สัญญาอนุญาตครีเอทีฟคอมมอนส์ (เป็น *free* ที่เหมือนกับเสรีภาพในการพูด) แต่ไม่แจกฟรี (ไม่ใช่ *free* ที่เหมือนกับเบียร์ที่แจกฟรี) เนื่องจากเบียร์คิดราคา 500 เยน
คำว่า **Free** ในภาษาอังกฤษ มักมีความหมายว่า: "ไม่มีค่าใช้จ่าย" (มักเรียกว่า *gratis* แปลว่า *ฟรี* ) หรือ "ไม่มีข้อจำกัด" (มักเรียกว่า *libre* แปลว่า *เสรี* ) ความคลุมเครือของคำว่า **Free** นี้อาจทำให้เกิดปัญหา โดยเฉพาะอย่างยิ่งในบริบทกฎหมายที่เกี่ยวข้องกับการใช้ข้อมูล เช่น ลิขสิทธิ์ และ สิทธิบัตร

คำว่า *gratis* และ *libre* อาจใช้ในการจัดหมวดหมู่ทรัพย์สินทางปัญญา เช่น โปรแกรมคอมพิวเตอร์ ตามใบอนุญาตและข้อจำกัดทางกฎหมายที่ครอบคลุมพวกมัน ในชุมชนซอฟต์แวร์เสรีและต้นทางเปิด ซอฟต์แวร์เสรีและชุมชนโอเพ่นซอร์ส เช่นเดียวกับ การเคลื่อนไหวทางวัฒนธรรมเสรี ในวงกว้าง ตัวอย่างเช่น ใช้เพื่อแยกแยะ ฟรีแวร์ ( ซอฟต์แวร์ *ฟรี* ) จาก ซอฟต์แวร์เสรี (software *libre* )

ริชาร์ด สตอลล์แมน สนับสนุนการใช้คำว่า ***free*** เพื่อหมายถึง *เสรี* โดยใช้สโลแกน: "Think free as in free speech, not free beer." (คิดถึงคำว่า free ว่าเป็นเสรีภาพในการพูด ไม่ใช่เบียร์ที่แจกฟรี)

ดูเพิ่ม
-------

* เบียร์เสรี
* เนื้อหาเสรี
* สัญญาอนุญาตต้นทางเปิด

เชิงอรรถ
--------

อ้างอิง
-------

1. ↑  Lessig, Lawrence (September 2006). "Free, as in beer". *Wired*. สืบค้นเมื่อ 2009-03-18.
กู่เจ้านายฝ่ายเหนือ
**กู่เจ้านายฝ่ายเหนือ** หรือ **สุสานราชตระกูล ณ เชียงใหม่** เป็นสุสานหลวงที่เจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว โปรดฯ ให้อัญเชิญรวบรวมพระบรมอัฐิ และพระอัฐิของเจ้าหลวงและพระบรมวงศานุวงศ์ของราชวงศ์ทิพย์จักร ที่ครองนครเชียงใหม่มาประดิษฐานรวมกัน ณ บริเวณลาน วัดสวนดอก (พระอารามหลวง) โดยเกิดจากพระดำริเมื่อปี พ.ศ. 2452 พระราชชายาดารารัศมีทรงพิจารณาเห็นว่า (กู่) อนุสาวรีย์เจ้าผู้ครองนครและพระญาติพระวงศ์ทั้งหลายตั้งอยู่ใกล้ริมฝั่งแม่น้ำปิง ทางทิศตะวันตกนั้น (ตลาดวโรรสแถวตรอกข่วงเมรุ) ไม่เหมาะสม ดังนั้นจึงคิดที่จะหาที่ใหม่ซึ่งก็คือบริเวณวัดสวนดอกในปัจจุบันที่มีอาณาบริเวณกว้างขวาง ภายหลังเมื่อเจ้าดารารัศมี พระราชชายา สิ้นพระชนม์ ได้อัญเชิญแบ่งพระอัฐิของพระองค์มาประดิษฐานไว้ ณ กู่เจ้านายฝ่ายเหนือแห่งนี้ (อีกส่วนหนึ่งแบ่งประดิษฐานไว้ในสุสานหลวง วัดราชบพิธสถิตมหาสีมารามราชวรวิหาร) 

ปัจจุบันกู่เจ้านายฝ่ายเหนือ ได้ถูกจดทะเบียนให้เป็นโบราณสถานสำคัญ ภายใต้การกำกับดูแลของกรมศิลปากร ขึ้นทะเบียนเป็นโบราณสถานแห่งชาติ ในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม 2478

การนำพระอัฐิและอัฐิของผู้ใดไปประดิษฐานในบริเวณกู่แห่งนี้ นับแต่อดีตมาจนถึงปัจจุบันต้องผ่านการพิจารณาจากผู้ดูแลรับผิดชอบ 2 ฝ่ายคือ ฝ่ายสายตระกูล ณ เชียงใหม่ และฝ่ายวัดสวนดอก โดยความเห็นชอบของเจ้าอาวาส จะถือหลักปฏิบัติว่าต้องเป็นอัฐิบุคคลที่เป็นลูกหลานและเครือญาติของเจ้าหลวง

ลำดับกู่
--------

กู่เจ้านายฝ่ายเหนือ ประกอบไปด้วยกู่จำนวนมาก ซึ่งภายในกู่จะบรรจุอัฐิเชื้อพระวงศ์ที่สำคัญ ดังนี้

|  |  |
| --- | --- |
| 1. กู่พระเจ้ากาวิละ
2. กู่พระยาธรรมลังกา
3. กู่พระยาคำฟั่น
4. กู่พระยาพุทธวงศ์
5. กู่พระเจ้ามโหตรประเทศ
6. กู่พระเจ้ากาวิโลรสสุริยวงศ์
7. กู่พระเจ้าอินทวิชยานนท์
8. กู่เจ้าอินทวโรรสสุริยวงษ์
9. กู่เจ้าแก้วนวรัฐ
10. กู่เจ้าดารารัศมี พระราชชายา
 | 11. กู่แม่เจ้าอุษา
12. กู่แม่เจ้าทิพย์เกษร
13. กู่แม่เจ้ารินคำ
14. กู่แม่เจ้าพิณทอง
15. กู่แม่เจ้าจามรี
16. กู่เจ้าอุตรการโกศล (ศุขเกษม ณ เชียงใหม่)
17. กู่เจ้าราชบุตร (วงษ์ตะวัน ณ เชียงใหม่)
18. กู่เจ้าราชภาคินัย (เมืองชื่น ณ เชียงใหม่)
19. กู่ท่านผู้หญิงฉัตรสุดา วงศ์ทองศรี
20. กู่เจ้ากอแก้วประกายกาวิล ณ เชียงใหม่
 |

อ้างอิง
-------

1. ↑  ประกาศกรมศิลปากร กำหนดจำนวนโบราณสถานสำหรับชาติ
2. ↑  เจ้าน้อยศุขเกษมกับนางมะเมีย เก็บถาวร 2011-03-01 ที่ เวย์แบ็กแมชชีนจาก นิตยสารเข็มทิศเชียงใหม่

ดูเพิ่ม
-------

* ภาพถ่ายทางอากาศของ กู่เจ้านายฝ่ายเหนือ
สำหรับเวิลด์ไวด์เว็บ ที่เป็นชื่อเว็บเบราว์เซอร์ ดูที่ เวิลด์ไวด์เว็บ (เว็บเบราว์เซอร์)
ภาพแสดงตัวอย่างของเวิลด์ไวด์เว็บ ที่เชื่อมโยงกับวิกิพีเดีย
**เวิลด์ไวด์เว็บ** (อังกฤษ: World Wide Web, WWW, W3; หรือที่เรียกกันสั้น ๆ ว่า **เว็บ**) คือพื้นที่ที่เก็บข้อมูลข่าวสารที่เชื่อมต่อกันทางอินเทอร์เน็ต โดยการกำหนดยูอาร์แอล คำว่าเวิลด์ไวด์เว็บมักจะใช้สับสนกับคำว่า อินเทอร์เน็ต จริง ๆ แล้วเวิลด์ไวด์เว็บเป็นเพียงแค่บริการหนึ่งบนอินเทอร์เน็ต

คำจำกัดความ
-----------

ไฮเปอร์เท็กซ์ (Hypertext) หรือข้อมูลที่มีการจัดรูปแบบบนเว็บ สามารถเรียกดูด้วยโปรแกรมที่เรียกว่า เว็บเบราว์เซอร์ ซึ่งอ่านข้อมูลที่เรียกว่าเว็บเพจมาจากเว็บเซิร์ฟเวอร์ ข้อมูลที่เรียกอ่านจะมาแสดงผลบนจอคอมพิวเตอร์ เพื่อให้ผู้ใช้สามารถอ่านและดูเว็บได้ เมื่อผู้ใช้ต้องการดูหน้าอื่น สามารถเลือกไฮเปอร์ลิงก์เพื่อเชื่อมโยงไปยังเว็บหน้าอื่น ๆ หรือทั้งยังส่งข้อมูลกลับไปที่เว็บเซิร์ฟเวอร์เพื่อประมวลผล เว็บเพจหลาย ๆ หน้าที่จัดการเก็บข้อมูลที่ใกล้เคียงกันเรียกว่าเว็บไซต์ การอ่านเว็บจากหน้าหนึ่งไปยังอีกหน้าหนึ่ง นิยมเรียกกันว่า "เซิร์ฟฟิงเว็บ" หรือ "บราว์ซิงเว็บ"

มาตรฐานที่ใช้ในเว็บ
-------------------

มาตรฐานหลักที่ใช้ในเว็บประกอบด้วย 3 มาตรฐานหลักดังต่อไปนี้ :

* *Uniform Resource Locator* (URL) เป็นระบบมาตรฐานที่ใช้กำหนดตำแหน่งที่อยู่ของเว็บเพจแต่ละหน้า
* *HyperText Transfer Protocol* (HTTP) เป็นตัวกำหนดลักษณะการสื่อสารระหว่างเว็บเบราว์เซอร์ และเซิร์ฟเวอร์
* *HyperText Markup Language* (HTML) เป็นตัวกำหนดลักษณะการแสดงผลของข้อมูลในเว็บเพจ

องค์กรเวิลด์ไวด์เว็บคอนซอร์เทียมเป็นผู้พัฒนาและดูแลระบบมาตรฐานหลักและมาตรฐานอื่น ๆ ที่ใช้กันในเวิลด์ไวด์เว็บ

ดูเพิ่ม
-------

* เว็บ 2.0

  


|  |
| --- |
| **อินเทอร์เน็ต** |
| อีเมล - Usenet - เวิลด์ไวด์เว็บ - เมสเซนเจอร์ - File sharing |
**กระทรวงพลังงานและน้ำ** (ดารี: وزارت انرژی و آب افغانستان, ปาทาน: د افغانستان د انرژۍ او اوبو وزارت) เป็นกระทรวงของรัฐบาลอัฟกานิสถาน ภายหลังจากการแทรงแซงภายในประเทศอัฟกานิสถานโดยสหรัฐ กระทรวงมีหน้าที่ประสานงานความพยายามรื้อฟื้นอำนาจบริหารไปยังพื้นที่ของประเทศอัฟกานิสถานไม่มีการเข้าถึงส่วนนั้น พื้นที่ที่ได้รับผลกระทบอย่างมากมายโดยเฉพาะภูมิภาคใต้ - ประเทศปากีสถาน ประเทศอิหร่าน และประเทศอินเดีย ทั้งหมดมีความร่วมมือกันที่จะจัดหาพลังงาน เมื่อวันที่ 17 มิถุนายน พ.ศ. 2546 ธนาคารพัฒนาเอเชียตกลงที่จะให้เงินกู้จำนวน 50 ล้านเหรียญแก่กระทรวงพลังงานและน้ำของประเทศอัฟกานิสถาน เงินกู้นี้จะใช้เบิกจ่ายในช่วงสามปีถัดไปในโครงการสำหรับการผลิต การจำหน่าย และการส่งกระแสไฟฟ้าในประเทศอัฟกานิสถาน

ก่อนหน้านี้ อิสมาลิน ข่าน ดำรงตำแหน่งรัฐมนตรีตั้งแต่ปี พ.ศ. 2547–ตุลาคม พ.ศ. 2556 มุฮัมมัด อารีฟ นูร์ไซ รับตำแหน่งแทนตั้งแต่วันที่ 28 ตุลาคม พ.ศ. 2556–พฤศจิกายน พ.ศ. 2557 เมื่อวันที่ 7 กันยายน พ.ศ. 2564 อับดุล ลาติฟ มะซูน ได้รับแต่งตั้งให้ดำรงตำแหน่งรักษาการรัฐมนตรีของรัฐอิสลามเอมิเรตส์อัฟกานิสถาน

อ้างอิง
-------

1. ↑
2. ↑  Syrian Arab News Agency (SANA) (16 March 2003). "Pakistan to supply power to Afghanistan". *Daily Times (Pakistan)*. คลังข้อมูลเก่าเก็บจากแหล่งเดิมเมื่อ 2011-06-06. สืบค้นเมื่อ 2010-02-03.
3. ↑  Staff. "Unknown". Afgha.com. คลังข้อมูลเก่าเก็บจากแหล่งเดิมเมื่อ 2011-05-18. สืบค้นเมื่อ 2010-02-03. Web site simply returns "It works!"